Syyskuu 2018

LEHDISTÖTIEDOTE

**Parempi työympäristö uusilla hiomaverkkotuotteilla**

Hionta koetaan usein pölyiseksi ja likaiseksi työksi. Norton lanseeraa nyt Mesh Power –tuotteen, joka on valmistettu hiomaverkosta ja näin ollen sillä aikaansaadaan huomattavasti tehokkaampi pölynpoisto, ja siten myös puhtaampi ja parempi työympäristö, paremmat pinnat ja lisäksi hionta on mukavampaa.

Vaatimukset puhtaammasta työympäristöstä, paremmista tuloksista ja alhaisemmista tuotantokustannuksista ovat johtaneet siihen, että paperisen selkämateriaalin sijaan hiomaratkaisuihin on kehitetty tuhansia pieniä reikiä sisältäviä hiomaverkkoja. Nortonin uusi hiomaverkkotuotteiden valikoima Mesh Power aikaansaa huomattavasti tehokkaamman pölynpoiston ja näin ollen myös työympäristö on parempi, hiomapölyä vähemmän ja lisäksi työstettyjen yksityiskohtien lopputulos on parempi. Norton Mesh Power on valmistettu pienisilmäisestä verkosta, joka on päällystetty hioma-aineella ja tukkiutumista estävällä täyteaineella (No-Fil). Hiomaverkkotuotteita käytetään tarrakiinnitteisillä aluslaatoilla. Niitä voidaan käyttää kaiken tyyppisillä aluslaatoilla reiästä riippumatta. Tuotteita voidaan käyttää kuiva- ja märkähionnassa sekä koneella että käsin, sileillä tai profiloiduilla pinnoilla.

Valikoimaan kuuluu arkki, useita eri kokoisia laikkoja ja rullia eri jyväkoossa karkeasta aina hyvin hienoon hiontaan. Tuotteita on saatavilla kahteen eri tarpeeseen: keraamisella hioma-aineella, jolla aikaansaadaan tehokas työstö ja pitkä käyttöikä, sekä alumiinioksidisella hioma-aineella, joka aikaansaa nopean hionnan. Norton Mesh Powerin käyttöala on erittäin laaja ja tuotteita voi käyttää monelle eri materiaalille kuten esimerkiksi komposiittimateriaalille, geelipinnoille, pohjamaalille, pakkelille, maalille, lakalle, lasikuidulle, alumiinille, muoville, kipsille ja puulle.

”Verkkorakenteen ansiosta Nortonin Mesh Power –tuotteilla pölynpoisto on tehokkaampaa ja näin käyttäjälle luodaan pölytön työympäristö. Lisäksi hiotun yksityiskohdan pinnan hienous on parempi”, kertoo Saint-Gobain Abrasives AB:n Suomen myyntivastaava Timo Sutinen.

Katso myös [www.nortonabrasives.com](http://www.nortonabrasives.com)